CELEX: 62011FN0119
Language: bg
Date: 2011-11-11 00:00:00
Title: Дело F-119/11: Жалба, подадена на 11 ноември 2011 г. — ZZ/Комисия

28.1.2012   
            
            
               BG
            
            
               Официален вестник на Европейския съюз
            
            
               C 25/71
            
         
      Жалба, подадена на 11 ноември 2011 г. — ZZ/Комисия
      (Дело F-119/11)
      (2012/C 25/138)
      Език на производството: италиански
      
         Страни
      
      
         Жалбоподател: ZZ (представител: G. Cipressa, avvocato)
      
         Ответник: Европейска комисия
      
         Предмет на производството
      
      Отмяна на мълчаливия отказ на Комисията по отношение на искането на жалбоподателя с предмет от една страна поправяне на вредите, претърпени поради проникването на служители на Комисията в служебното му жилище в Луанда на 14, 16 и 19 март 2002 г., и от друга страна предаване на съответно изготвените по този повод фотоснимки и унищожаване на цялата документация по случая.
      
         Искания на жалбоподателя
      
      
                  —
               
               
                  Да се обяви за несъществуващо ex lege — или при условията на евентуалност да отмени — независимо в каква форма е прието решението, с което Комисията отхвърля искането на жалбоподателя от 6 септември 2010 г., отправено до Органа по назначаване на Комисията,
               
            
                  —
               
               
                  quatenus oportet да се обяви за несъществуващ ex lege — или при условията на евентуалност да се отмени — независимо в каква форма е приет, актът, с който Комисията отхвърля административната жалба от 20 март 2011 г. срещу отхвърлянето на искането от 6 септември 2010 г. и за отмяната на това отхвърляне,
               
            
                  —
               
               
                  да се потвърди във всички случаи факта, че служители, упълномощени от Комисията или от служители на Комисията на 14, 16 и на 19 март 2002 г. срещу волята на жалбоподателя да не позволи подобни действия в нито един момент и без същият да бъде дори най-общо уведомен за тях и всъщност без да знае за тяхното настъпването: a) ненадлежно неколкократно са проникнали в служебното жилище, разпределено му от Комисията и намиращо се в Луанда (Ангола) в квартал Bairro Azul, на адрес: Rua Americo Julio de Carvalho 101-103, както чрез взлом, така и чрез неправомерно притежавани или пък неправомерно използвани ключове; б) са изготвили фотоснимки във вътрешността на горепосоченото жилище,
               
            
                  —
               
               
                  да се потвърди противоправното естество на всяко от вредоносните действия,
               
            
                  —
               
               
                  да се обяви всяко от въпросните вредоносни действия за противоправно,
               
            
                  —
               
               
                  да се разпореди на Комисията да унищожи фактически фотоснимките,
               
            
                  —
               
               
                  да се разпореди на Комисията писмено да уведоми жалбоподателя за фактическото унищожаване на фотоснимките като му предостави обстойни подробности по същество по-специално относно датата и мястото на фактическото унищожаване, както и относно извършилото го лице,
               
            
                  —
               
               
                  да се разпореди на Комисията да предостави на жалбоподателя като обезщетение за въпросните вреди сумата от 20 000 EUR, или друга сума, която Съдът на публичната служба прецени за справедлива, тоест: a) 10 000 EUR за вреди, причинени от неправомерното проникване в жилището му на 14, 16 и 19 март 2002 г.; б) 10 000 EUR за вреди, причинени от неправомерното изготвяне на фотоснимките,
               
            
                  —
               
               
                  да се разпореди на Комисията да изплати на жалбоподателя, считано от деня, следващ деня, на който в Комисията е постъпило искането от 6 септември 2010 г. и до датата на действителното заплащане на сумата от 20 000 EUR, лихвите върху тази сума в размер на 10 % годишно и с годишна капитализация,
               
            
                  —
               
               
                  да се осъди Комисията да заплати съдебните разноски.